**Списък на заболяванията, показани за рехабилитация**

**Заболявания на опорно-двигателния апарат**

Дегенеративни и възпалителни ставни заболявания:

* ревматизъм в хроничен стадий и ремисия;
* ревматоиден артрит, инфектартрити и инфектполиартрити (след 6-я месец);
* деформиращи остеоартрози, включително коксартрози, гонартрози, спондилоартрози;
* асептични некрози;
* болест на Бехтерев (анкилозиращ спондилоартрит);
* възпаления на сухожилията (тендинити и тендовагинити) и връзките, на ставните торбички (бурсити), на мускулите и залавните им места (миозити, миотендинити, инсерционити);
* други болести на околоставния апарат;
* обменно-ендокринни и травматични артрити.

Травматични и ортопедични заболявания:

* състояния след фрактури на костите; състояния след гипсова имобилизация и забавено калусообразуване;
* състояния след контузии, изкълчвания, навяхвания, контрактури и анкилози на ставите;
* вродени луксации на тазобедрените стави;
* състояния след коригиращи операции на ставите и гръбначния стълб, **ендопротезно болни, коригиращи операции – 45 дни след операцията;**
* състояния след ампутация на крайниците;
* остити, периостити и прекаран остеомиелит.

Вертеброгенни (произлизащи от гръбначния стълб) болестни изменения

* дискова болест (шийни, гръдни и лумбални поражения на междупрешленните дискове);
* болест на Шоерман - Мау;
* сколиози.

**Заболявания на периферната нервна система**

* невралгии, неврити, радикулити, плексити от различно естество;
* полиневрити, вегетативна и диабетна полиневропатия, вибрационна болест и полимиелорадикулоневрити;
* парези и парализи на периферни нерви от травматичен и дискогенен произход.

**Заболявания на централната нервна система**

* травми на гръбначния стълб без тазово-резервоарни нарушения;
* състояние след полиомиелит;
* множествена склероза – неусложнени спинални и цереброспинални форми в състояние на ремисия.

**Списък на заболяванията, противопоказани за рехабилитация**

* съдови заболявания на централната нервна система (слединсултни състояния);
* сърдечно-съдови заболявания – инфаркт на миокарда, нестабилна стенокардия, тежки ритъмни и проводни нарушения, хемодинамично значими клапни лезии, артериална хипертония IV стадий и сърдечна недостатъчност – II-IV ФК по НИХА;
* злокачествени кръвни и туморни заболявания;
* заболявания в остър стадий – възпалителни и инфекциозни;
* тежки по степен дегенеративни нервни болести – дисеминирана склероза с хронично-прогресиращ ход, церебрални, оптико-миелитни и оптико-енцефаломиелитни форми; тежки миелопатии;
* декомпенсирана хронична бъбречна и чернодробна недостатъчност (цироза II- III стадий по Чайлд);
* хронична венозна недостатъчност на крайниците – III- IV клас по СЕАР, варикозен улкус;
* активна тиреотоксикоза – рефрактерна на лечение с органни увреждания (значително отслабване на тегло, тиреотоксично сърце и офталмопатия);
* декомпенсиран захарен диабет с тежък късен дегенеративен синдром (напреднала диабетна ретинопатия, диабетичен улкус);
* Адисонова болест и болест на Кушинг;
* чести и обилни кръвоизливи от различно естество – до 3 месеца след кръвоизлива;
* открити рани;
* психични заболявания и епилепсия;
* кожни инфекции и венерически заболявания;
* патологична бременност през целия срок и нормална след 4-я месец;
* болни, които не могат да се обслужват сами.